word+clouds

1. [|**Wordle**] Από τα πιο διάσημα πλέον εργαλεία του Web 2.0, ανεβάζετε μία παράγραφο, πρόταση, λέξεις στο πλαίσιο και σας το οπτικοποιεί με χρώματα, σχήματα, γραμματοσειρές που τραβούν το ενδιαφέρον και το μάτι. Tip: όσο πιο πολλές φορές υπάρχει μία λέξη, τόσο πιο χοντρή και μεγάλη εμφανίζεται στο αποτέλεσμα. Αν θέλετε 2 λέξεις να είναι μαζί στην εμφάνιση, βάζετε ανάμεσά τους το ~. Πολύ καλή και αναλυτική παρουσίαση του Wordle έχει κάνει στο ιστολόγιο του ο Γιάννης Σαλονικίδης με 2 αναρτήσεις. Μία για την[| παρουσίαση του εργαλείου] και μία με μία [|διδακτική πρόταση-σενάριο]. Μειονέκτημα είναι η δυσκολία ενσωμάτωσης αλλά με ένα PrintScreen το κάνετε αρχείο φωτογραφίας και το αναρτάτε ή αξιοποιείτε σε παρουσίαση. Παράδειγμα wordle σχετικό με το PLN:

2. **[|Tagxedo]:** άλλο παρόμοιο εργαλείο οπτικοποίησης δεδομένων λέξεων. Η διαφορά με το wordle είναι ότι έχει μεγαλύτερη ποικιλία χρωμάτων και κυρίως σχημάτων. Η φιλενάδα μου η Λίτσα από τα Γιάννενα, [|καινοτόμος φιλόλογος] που δοκιμάζει διάφορα, χρησιμοποίησε το tagxedo για να οπτικοποιήσει ένα [|ποίημα το Καβάφη] και μάλιστα χρησιμοποίησε στο ένα από τα δύο το όνομά του. H αλήθεια είναι ότι δίνει περισσότερες επιλογές από το wordle καθώς μπορείτε να δώσετε μία αναζήτηση, τη διεύθυνση της ιστοσελίδας ή του ιστολογίου σας, το twitter ID, ένα rss feed και όχι μόνο κείμενο και να σας βγάλει το συννεφάκι. Στη συνέχεια αλλάζετε σχήματα, χρώματα, γραμματοσειρά οριζόντια-κάθετα, από το κουμπί History δείχνει όλες τις προηγούμενες επιλογές σας. Για παράδειγμα έβαλα τη διεύθυνση του ιστολογίου μου και στην αρχή επέλεξα το μήλο και μετά το τακούνι και μετά τον ελέφαντα... Δυσκολεύτηκα λίγο με την ενσωμάτωση στο ιστολόγιο, να ομολογήσω, αλλά είναι ενδιαφέρον εργαλείο. Κι όταν πατάς τις λέξεις εμφανίζονται οριζόντια για να τις διαβάζεις. 3. [|**Word Mosaic:**] πιο ... παιδικό/εφηβικό και με λιγότερες επιλογές σε κείμενο και γραμματοσειρά, εκτός αν ανεβείς επίπεδο -πληρώνοντας μάλλον- φαίνεται καλό για τους μικρούς μαθητές αλλά και για τις άλλες επιλογές με εικόνες που έχει το[| imagechef]. Καλημέρα σε σχήμα καρδιάς υποτίθεται, δυστυχώς δε βγαίνουν μικρά τα ελληνικά.

4. [|**WordItLoud:**] Λιγότερο φιλικό στο χρήστη, στο είδος σχημάτων και στην εναλλαγή χρωμάτων, το συγκεκριμένο εργαλείο οπτικοποιεί λέξεις σε συννεφάκια. Δυσκολεύτηκα και στην ενσωμάτωση γι' αυτό και μέσω [|Evernote]το έκανα φωτογραφία και το ανέβασα ως εικόνα. Γι 'αυτό είναι και σε μορφή Beta.

5.**[|Tagul]:** Μετά από αρκετές δοκιμές, σφάλματα, λάθη, πάτα, κόλλα, χάσε, ξαναγύρνα και όλες τις απαραίτητες διαδικασίες ψαξίματος και διερεύνησης μιας εφαρμογής (ναι, αγαπημένοι μου επιμορφούμενοι και χειρότερα ίσως), κατάφερα να ενσωματώσω το συννεφάκι του Tagul. Το Tagul σου επιτρέπει μέχρι 20 συννεφάκια, απαιτεί διεύθυνση url και παίρνει τις 300 πρώτες ετικέτες και αφού τις φτιάξει σε σχηματάκι, στη συνέχεια τις συνδέει με το Google και σου βρίσκει αποτελέσματα!Πατήστε μία ετικέτα για να δείτε. Πατήστε την εικόνα για τις εφαρμογές που δεν εμφανίζονται (tagul & tagxedo)

108 Ways to Use Word Clouds in the Classroom...  9 word generators that aren't wordle 